Karolis Mikalojus Radvila

Kunigaikštis Karolis Mikalojus Radvila (1886 m. gruodžio 5 d. − 1968 m. spalio 24 d., Varšuva) − Lenkijos aristokratas, paskutinis (13-tas) Davyd Haradoko ordinatas (1920−1939).

Biografija 
Lenkijos kunigaikščių Radvilų giminės atstovas, herbo „Traby“ savininkas. 15-to Nesvyžiaus ir 12-to Klecko ordinato, kunigaikščio Jurgio Frydrycho Radvilos (1860−1914) ir grafaitės Marijos Rožės Branickos (1863−1941) jaunesnysis (antrasis) sūnus. Vyresnysis brolis − 16-tas Nesvyžiaus ir 13-tas Klecko ordinatas, kunigaikštis Albertas Antanas Radvila (1885−1935).

Baigė klasikinę gimnaziją Varšuvoje, studijavo žemės ūkį Jogailos universitete. 1914 metais pradėjo tarnauti Rusijos armijoje. Nuo 1916 metų − Pulavos legiono eskadrono vadas, vėliau tarnavo 1-me Krechovico ulonų pulke. Buvo generolo Juzefo Dobor-Musnickio adjutantas. Nuo 1918 m. lapkričio 18 d. − poručikas ir eskadrono 12-to Podolės ulonų pulko vadas. 1919−1920 metais kariavo Ukrainoje, po to įstojo į rezervą rotmistro laipsnyje. 

1920 metais, po savo dėdės 12-to David-Horodoko ordinato Vilhelmo Stanislovo Radvilos (1880−1920) mirties, Karolis Mikalojus Radvila paveldėjo Davyd Haradoko ordiaciją. 

Buvo apie 155 tūkstančių hektarų valdytojas. Gyveno Mankovičiuose.

1939 metais Antro Pasaulinio karo pradžioje Karolis Mikalojus Radvila buvo mobilizuotas į kavaleriją Lukove, po to štabo gynybos eskadrone Breste, po to Polesėje. Buvo paimtas į nelaisvę netoli Kocko, bet sugebėjo pabėgti. Jis sugebėjo gauti itališką vizą ir išvažiavo į Italiją, o iš ten išvažiavo į Prancūziją. Ten jis įstojo į Lenkijos armiją. Po jo būrio sutriuškinimo Prancūzijoje išvažiavo į Londoną, kur tęsė tarnybą Lenkijos armijoje. 1947 metais emigravo į Pietų Afriką, kur vadovavo firmai, užsiimančiai paukštienos mėsa. 1964 metais divizijos generolas Anderasas paskyrė jį majoru. 1967 metais kartu su žmona Izabele grįžo į tėvynę. 

Mirė 1968 m. spalio 24 d. Varšuvoje. Palaidotas šeimos koplyčioje Vilianuvo kapinėse.

Šeima ir vaikai 
1910 metų birželio 9 d. Krokuvoje vedė savo pusseserę Izabelę Radvilaitę (1888 m. rugpjūčio 30 d. − 1968 m. vasario 21 d.), Dominyko Marijos Ignoto Radvilos (1852−1938) ir Dolores Marijos Franciskos de Agramonte (1854−1920) dukterį. Jų vaikai:

 Kunigaikštytė Izabelė Rožė Gabrielė Radvilaitė (1915 m. sausio 14 d., Nesvyžius − 1996 rugsėjo 11 d., Varšuva), vyras nuo 1934 metų pusbrolis kunigaikštis Rdmundas Ferdinandas Radvila (1906−1971), 13-to Olykos ordinato, kunigaikščio Jonušo Pranciškaus Radvilos (1880−1967) ir Anos Liubomirskos (1882−1947) sūnus.

Nuorodos 
 Родославная рода Радзивиллов 

Radvilos
Maltos ordino riteriai